چاہ درویش دی پی لے یارا پی درویش دے پارو
جیہڑی چاہ درویش پکاون وِچ بازار نہ مِلدی
چاہ درویش دی مِلدی ناہیں قیمت نال بازارو
مُوسٰی نے چاہ طُور تے پِیتی ہوش گیا اُڈ سارا
اِبراھیم نُوں چاہ توں مِلیا آتش وِچ نظارا
اِسماعیل نے ہیٹھ چُھری دے رَج رَج چاہ نُوں پِیتا
یُونس پیٹ مچھی وِچ جا کے یار نوں راضی کِیتا
ایہہ چاہ جدوں بِلال نے پِیتی ایسا رنگ چَڑھایا
بانگ نہ پَڑھی بِلال جدوں تک سورج نظر نہ آیا
چاہ عِشق دی قرنی کولوں بَتری دند کَڈھائے
کئی چاہ پِیندے سُولی چَڑھ گئے مُڑ وی باز نہ آئے
چاہ عِشق دی صابر کولوں اِتنا صبر کرایا
تَن وِچ کِیڑے پے گئے تاں بھی چاہ وِچ فرق نہ آیا
چاہ عِشق دی بُلھے شاہ نُوں کنجری بَنڑ نَچایا
تَھیہ تَھیہ کر کے نَچیا تاں اُس یار منایا
پَر جیہڑی چاہ حُسین علی دے وِچ کربل دے پِیتی
پِیندے رہ گئے پِیندے رہسن ایہو جیہی کِسے نئیں پِیتی
حبیب چاہ عِشق دی سانوں مست بے خود بنایا
جِند کُملائی یار اساڈی تے درداں انت مچایا
چاہ درویش دی پی لے یارا پی درویش دے پارو
If You Like this video and want to see more videos then subscribe our channel.
